אריה פיינגולד

אריה פיינגולד (1947 – 25 באוקטובר 2015) היה איש היי-טק ויזם ישראלי. בין היתר הקים את חברת התוכנה מרקורי. חתן פרס ביטחון ישראל לשנת 1984, על פיתוח מערכות לוחמה אלקטרונית לחיל הים. פיינגולד, יליד רמת גן 1947, שירת בצה"ל כקצין תותחנים ביחידה מוצנחת. למד הנדסת אלקטרוניקה בטכניון. סיים לימודיו ב-1972 והצטרף לחברת אלביט (לימים - אלביט מערכות בע"מ) כמהנדס במיזם פיתוח מערכות לוחמה אלקטרונית לחיל הים. על פעילותו במיזם זכה יחד עם יגאל ברוכי - מוביל המיזם, בפרס ביטחון ישראל. ב-1977 לאחר גמר פעילותו באלביט יצא לארצות הברית והצטרף לחברת אינטל והיה שותף בפיתוח המעבד - 80286. לאחר מספר שנים פרש והיה ליזם עצמאי שמתמחה בהקמת חברות בתחום הבדיקות הממוחשבות בישראל ובארצות הברית, ביסוסן ומכירתן לגופים עסקיים. לאחר שפרש מאינטל הקים פיינגולד את חברתו הראשונה - חברת דייזי (Daisy Systems) ב-1980, אשר התמחתה בפיתוח כלי עבודה ממוחשבים למהנדסים העוסקים בפיתוח רכיבים אלקטרוניים. ב-1986 פרש מדייזי והקים את חברת רדי-סיסטמס (Ready Systems) כמיזוג בין חברה ישראלית: מדיקום, וחברה אמריקאית: הנטר אנד רדי (מפתחת מערכת הפעלה VRTX) - חברות שעסקו בתחום מערכות משובצות מחשב. בשנת 1989 חזר פיינגולד לישראל והקים את חברת מרקורי (Mercury Interactive) העוסקת בבדיקות אוטומטיות של תוכנה וממוקמת ביהוד. למרקורי חברה-בת בשם כרונוס (Qronus), אשר מפתחת ומשווקת מחשב לבדיקת תוכנה, המבוסס על טכנולוגיה, שפיתחה מרקורי בתחילת דרכה. פעילות החברה הוקפאה בשנת 2002. בשנת 2006 נמכרה מרקורי לחברת HP תמורת כ-4.5 מיליארד דולר. ב-1994 השקיע פיינגולד בחברת טגריטי, הממוקמת ביהוד. החברה משווקת מערכת משולבת המיועדת לתיעוד ישיבות. טגריטי נמכרה להוצאת הספרים מקגרו-היל ב-2010 תמורת סכום בלתי-ידוע. בשנת 1999 הקים את חברת אורסוס (Orsus Solutions), שעסקה בפיתוח יישומים למסחר אלקטרוני וכעת עוסקת בפתרונות לניהול אירועים. אורסוס גייסה במהלך השנים כ-68 מיליון דולר, בין השאר מקרן הון הסיכון של איל ההון ג'ורג' סורוס. אורסוס נמכרה ב-2009 לחברת נייס מערכות תמורת 22 מיליון דולר. ב-2007 הצטרף פיינגולד לחברת ההזנק קוואלי סיסטמס (Quali systems), שנוסדה ב-2004 ומפתחת את מערכת Test Shell - חבילת יישומים משולבים, המאפשרים אוטומציה לתהליכי פיתוח וניהול בדיקות חומרה ותהליכי אופטימיזציה של איכות מוצרים. פיינגולד היה נשוי לארכיטקטית רוני, בתו של אלוף (מיל.) דן טולקובסקי, לשעבר מפקד חיל האוויר ומנהל דיסקונט השקעות. היה אב לארבעה ילדים. פיינגולד, אוהד מועדון הכדורסל מכבי תל אביב, סייע לקבוצה במשך שנים על ידי הקצאת אופציות בחברות הטכנולוגיה שלו לשחקנים, שמכבי חפצה ביקרם; סידור חסר תקדים, שסייע למכבי להשאיר כוכבים שדרשו סכומים שלא היה ביכולת המועדון לשלם. בשנת 1984 זכה בפרס ביטחון ישראל על פיתוח מערכות לוחמה אלקטרונית לחיל הים. ב-2008 זכה בפרס מפעל חיים מטעם המרכז הישראלי לניהול עמוס לבב, שבבים של תקווה: סיפוריהם של יזמי תעשיית ההיי-טק הישראלית, זמורה-ביתן, 1998 פרופיל(הקישור אינו פעיל) באתר חדשות מחלקה ראשונה שירי חביב, ‏"אני מנהל די דפוק. מצליח לי כי היו לי אנשים מצוינים", באתר גלובס, 20 באוגוסט 2006 גיא גרימלנד, אריה פיינגולד: "להצלחה יש טעם טוב יותר כאן", באתר TheMarker‏, 13 באפריל 2007 גיא גרימלנד, אריה פיינגולד: "אנחנו רוצים לעשות את מרקורי מספר 2", באתר הארץ, 7 במרץ 2007 בתיה פלדמן, ‏אריה פינגולד מפנטז על מרקורי הבאה: קוראים לה קואליסיסטמס, באתר גלובס, 22 ביולי 2008 גיא גרימלנד, אני רק רוצה לחזור למשחק, באתר הארץ, 13 באפריל 2007 עופר לוי, ‏אריה פינגולד: "אורסוס עוד תגיע לסדר הגודל של דייזי ומרקורי", באתר גלובס, 26 באוגוסט 2005 שירי חביב, ‏אריה פינגולד: "HP שילמה מחיר מציאה; החברות מתאימות כמו כפפה ליד", באתר גלובס, 26 ביולי 2006 מר אריה פיינגולד (באנגלית) גיא גרימלנד, חברת טגריטי מיהוד נמכרת להוצאת הספרים מקגרו-היל, באתר TheMarker‏, 4 באוקטובר 2010 ההתחלה החדשה של פיינגולד: גייס 8 מיליון ד' לסטרט-אפ אורסוס, באתר גלובס, 20 ביולי 1999 צורי דאר, החברה של מייסד מרקורי מחפשת את דרכה: אורסוס שינתה שוב את המודל העסקי ופועלים ונצ'רס השקיעה בה 2 מ' ד', באתר הארץ, 1 באוגוסט 2005 אסף גלעד, בלעדי ל"כלכליסט" - תג המחיר של אורסוס בעסקת המכירה לנייס: 22 מיליון דולר, באתר כלכליסט, 22 בנובמבר 2009 גיא גרימלנד, קוואלי סיסטמס של אריה פיינגולד השלימה גיוס של 3.5 מיליון דולר, באתר TheMarker‏, 22 באפריל 2009 כתב כלכליסט, קוואליסיסטמס משיקה את TestShell 4.6, באתר כלכליסט, 21 בנובמבר 2011 קטש, הנפלד וגודס הוזמנו להשקיע בחברת הטכנולוגיה טגריטי, באתר גלובס, 11 בנובמבר 1997 אוהד גרינוולד, "סמים, בגידות והבנק של פנאן: הסודות של האפמן נחשפים", ישראל היום, 17 באוקטובר 2017 נעה גרטי, גיל שוויד, אבי זאבי, רפי קסטן ואברהם ברנמילר - חתני פרס ההיי-טק, באתר ynet, 15 בינואר 2008